ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
18 มิ.ย. 2558

สรุปภาวะตลาดภาคเช้า : SET อ่อนตัวระยะสั้น – SET อ่อนตัวลงมาเล็กน้อย หลังยังไม่ผ่านจุดสูงระยะสั้นเดิมที่ 1518 จุด ส่วนผลประชุมเฟดเมื่อคืน ซึ่งไม่ได้เหนือความคาดหมายของตลาดนัก ไม่ได้มีนัยสำคัญต่อการเคลื่อนไหว SET เช่นเดียวกับตลาดภูมิภาค ทั้งนี้ SET ปิดภาคเช้าที่ระดับ 1508.97 จุด (-0.38%) ด้วยมูลค่าซื้อขาย 2.0 หมื่นลบ. กลุ่มหลักพลังงานและ ICT กดดันตลาด ปิดลบ -0.6% และ -0.3% ตามลำดับ ส่วนแบงก์ทรงตัว ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: คาดอ่อนตัวระยะสั้นเพื่อขึ้นต่อ โดยแนวต้านใกล้สุดอยู่ที่ 1518 จุด ซึ่งหากขึ้นทะลุผ่านได้ จะเป็นสัญญาณที่ดีต่อ โดยมีแนวต้านถัดไปที่ 1525 และ 1535 จุด ตามลำดับ ส่วนแนวรับระยะสั้นอยู่ที่ 1509 และ 1500 จุด ซึ่งเราคาดยังรองรับอยู่ ตามภาพรวม ซึ่งเรามอง SET จะขึ้นได้ต่อ ด้วยแรงหนุนเม็ดเงินจาก Window dressing กลยุทธ์ รอซื้อที่แนวรับช่วง 1500-1509 จุด ทั้งนี้ หุ้นแนะนำตามสัญญาณเทคนิค ได้แก่ AUCT (รับ 17.90 ต้าน 19.20 Cut 17.40) และ CSS (รับ 6.30 ต้าน 6.70 Cut 6.10)